Ejub með hæsta stig í menntun knattspyrnuþjálfara Ejub Purisevic þjálfari meistaraflokks Víkings Ólafsvík , sem nú í sumar tekur í annað sinn þátt í Pepsídeildinni og yfirþjálfari yfir Snæfellsnessamstarfinu í fótbolta útskrifaðist á dögunum með UFEA-Pro licence en það er hæsta stig í menntun knattspyrnuþjálfara . Námið hefur hann stundað síðastliðinn þrjú ár í Sarajevo í Bosniu . Aðspurður sagði hann það vera fyrst og fremst vegna þess að stigið væri ekki kennt hér á landi en einnig fannst honum þægilegra að læra og hlusta á fyrirlestra á sínu eigin tungumáli . Námið samanstóð af fjórum námskeiðum sem fram fóru í Sarajevo í Bosníu , einu fimm daga námskeiði í Nion höfuðstöðvum UEFA , 15 daga kynningu og starfsreynslu hjá dönsku meisturunum AaB og að lokum sjö daga dvöl í Sarajevo þar sem hann kynnti kynninguna sína og varði ritgerð . Ejub sagði að með þessu stigi öðlist hann meiri þekkingu og reynslu ásamt því að kennslan verði fjölbreyttari og betri . Ejub sagðist einnig vera mjög ánægður og stoltur af því að hafa náð hæsta stigi í knattrpyrnuþjálfaramenntun og vildi sérstaklega þakka stjórn meistarflokks Víkings og stjórn Ungmennafélaganna Víkings og Reynis fyrir að aðstoða sig og sýna sér stuðning og skilning á meðan á náminu stóð . Nánar er rætt við Ejub í Skessuhorni í dag vegna þess að Íslandsmótið hefst á sunnudaginn , þar sem Víkingur fer í Kópavoginn og keppir við Breiðablik í fyrstu umferð .